# data[].attributes.headline
Ενημέρωση Εθνικών Προγραμμάτων

# data[].attributes.subject
Ενημέρωση Εθνικών Προγραμμάτων

# data[].attributes.attachment_link.title
Εκπαιδευτικά Προγράμματα για σχολεία 2021-2022

# data[].attributes.attachment_link.description
Εκπαιδευτικά Προγράμματα 2021-2022 Η νέα σχολική χρονιά ξεκινά και τα εκπαιδευτικά προγράμματα του Μουσείου Σχολικής Ζωής και Εκπαίδευσης επιστρέφουν προσαρμοσμένα στις νέες συνθήκες της εποχής του κορονοϊού. Τηρώντας πάντα όλα τα μέτρα προστασίας οι μαθητές συμμετέχουν σε μουσειοπαιδαγωγικές, βιωματικές δράσεις, πάντα με προτεραιότητα την υγεία και την ασφάλεια όλων.

# data[].attributes.headline
Εκπαιδευτικά προγράμματα

# data[].attributes.subject
Εκπαιδευτικά προγράμματα

# data[].attributes.attachment_link.provider_name
Πανελλήνιο Σχολικό Δίκτυο

# data[].attributes.attachment_link.title
Πανελλήνιο Σχολικό Δίκτυο

# data[].attributes.attachment_link.description
Το δίκτυο στην υπηρεσία της Εκπαίδευσης

# data[].attributes.headline
ΕΥΡΩΠΑΪΚΑ ΠΡΟΓΡΑΜΜΑΤΑ

# data[].attributes.subject
ΕΥΡΩΠΑΪΚΑ ΠΡΟΓΡΑΜΜΑΤΑ

# data[].attributes.attachment_link.readable_text
Σε συνέχεια των πολυδιάστατων δράσεων της Επιστημονικής Ένωσης για την Προώθηση της Εκπαιδευτικής Καινοτομίας (Ε.Ε.Π.Ε.Κ), και για πρώτη φορά μετά τη λήξη των περιοριστικών μέτρων εξαιτίας της πανδημίας, ολοκληρώθηκε με απόλυτη επιτυχία η επιμόρφωση των μελών της ΕΕΠΕΚ στο Δουβλίνο, σε θέματα σχετικά με την αντιμετώπιση της διαφορετικότητας σε μια πολυπολιτισμική τάξη.

Εκπαιδευτικοί διαφόρων ειδικοτήτων - μέλη της ΕΕΠΕΚ βρέθηκαν στο Δουβλίνο από 26 έως και 31 Ιουλίου 2021 συμμετέχοντας σε σχέδιο κινητικότητας στην Εκπαίδευση Ενηλίκων στο πλαίσιο του Ευρωπαϊκού Προγράμματος Erasmus+.

Διαβάστε Περισσότερα

Το Ίδρυμα Κρατικών Υποτροφιών (ΙΚΥ) ενέκρινε τη χρηματοδότηση ενός νέου σχεδίου της ΕΕΠΕΚ στην Βασική Δράση 1 (KA1) του προγράμματος ERASMUS+ στον τομέα της Εκπαίδευσης Ενηλίκων, για το έτος 2020. Το νέο πρόγραμμα έχει τίτλο "Ψηφιακός Γραμματισμός και Καλλιέργεια της Κριτικής Σκέψης και της Δημιουργικότητας σε Ενήλικους Σπουδαστές" και κωδικό αριθμό 2020-1-EL01-KA104-078552.

Διαβάστε Περισσότερα

Μια μοναδική ευκαιρία να διανοίξουν Υπερατλαντικούς ορίζοντες γνώσης, καινοτομίας και μάθησης είχαν εκπαιδευτικοί, μέλη της Επιστημονικής Ένωσης για την Προώθηση της Εκπαιδευτικής Καινοτομίας (Ε.Ε.Π.Ε.Κ.), οι οποίοι συμμετείχαν σε επιμορφωτικό πρόγραμμα με αντικείμενο την ένταξη και την ενσωμάτωση πολυπολιτισμικών μαθητών στο σύγχρονο εκπαιδευτικό περιβάλλον. Το επιμορφωτικό πρόγραμμα υλοποιήθηκε στα μέσα Ιανουαρίου 2020 στο πλαίσιο του Ευρωπαϊκού Προγράμματος ERASMUS+ στη Γουαδελούπη, η οποία αποτελεί ένα χωνευτήρι πολιτισμών τριών ηπείρων και έδωσε τη δυνατότητα σε εκπαιδευτικούς από την Ελλάδα και άλλα 5 Eυρωπαϊκά κράτη να γνωρίσουν καινοτόμες διδακτικές τεχνικές & μεθόδους διδασκαλίας καθώς και να συνεργαστούν σε ευρωπαϊκό επίπεδο ανταλλάσοντας πολιτισμικά στοιχεία και εκπαιδευτικές εμπειρίες.

Διαβάστε Περισσότερα

Το Ίδρυμα Κρατικών Υποτροφιών (ΙΚΥ) ενέκρινε τη χρηματοδότηση ενός νέου σχεδίου της ΕΕΠΕΚ στην Βασική Δράση 1 (KA1) του προγράμματος ERASMUS+ στον τομέα της Εκπαίδευσης Ενηλίκων, για το έτος 2019. Το νέο πρόγραμμα έχει τίτλο "Χτίζοντας Κοινότητες Μάθησης στην Εκπαίδευση Ενηλίκων Μεταναστών - Προσφύγων" και κωδικό αριθμό 2019-1-EL01-KA104-062026.

Διαβάστε Περισσότερα

Σε συνέχεια των πολυδιάστατων δράσεων της Επιστημονικής Ένωσης για την Προώθηση της Εκπαιδευτικής Καινοτομίας (Ε.Ε.Π.Ε.Κ.), εκπαιδευτικοί - μέλη της είχαν την ευκαιρία να συμμετέχουν σε πρακτική κατάρτιση και να επιμορφωθούν σε σύγχρονα επιστημονικά εργαλεία επιμόρφωσης και διδασκαλίας (Practicing - Coaching - training), καθώς επίσης και να ενημερωθούν σχετικά με τις τελευταίες εξελίξεις της εκπαιδευτικής καινοτομίας στο πλαίσιο της εκπαίδευσης ενηλίκων. Το επιμορφωτικό πρόγραμμα διάρκειας επτά ημερών, υλοποιήθηκε την πρώτη εβδομάδα του Απριλίου στους χώρους του Ιδρύματος Olde Vechte Foundation, στο Ommen της Ολλανδίας, στο πλαίσιο του Ευρωπαϊκού Προγράμματος ERASMUS+ και έδωσε τη δυνατότητα στους εκπαιδευτικούς να γνωρίσουν καινοτόμες διδακτικές τεχνικές & μεθόδους διδασκαλίας καθώς και να συνεργαστούν σε ευρωπαϊκό επίπεδο, ανταλλάσοντας πολιτισμικά στοιχεία και εκπαιδευτικές εμπειρίες.

Διαβάστε Περισσότερα

# data[].attributes.attachment_link.keywords[]
εκπαιδευτικός

# data[].attributes.attachment_link.title
ΕΥΡΩΠΑΪΚΑ ΠΡΟΓΡΑΜΜΑΤΑ

# data[].attributes.attachment_link.description
Σε συνέχεια των πολυδιάστατων δράσεων της Επιστημονικής Ένωσης για την Προώθηση της Εκπαιδευτικής Καινοτομίας (Ε.Ε.Π.Ε.Κ), και για πρώτη φορά μετά τη λήξη των περιοριστικών μέτρων εξαιτίας της πανδημίας, ολοκληρώθηκε με απόλυτη επιτυχία η επιμόρφωση των μελών της ΕΕΠΕΚ στο Δουβλίνο, σε θέματα σχετικά με την αντιμετώπιση της διαφορετικότητας σε μια πολυπολιτισμική τάξη.

# data[].attributes.headline
Διακρατικά Εκπαιδευτικά Προγράμματα

# data[].attributes.subject
Διακρατικά Εκπαιδευτικά Προγράμματα

# data[].attributes.attachment_link.readable_text
1. eTwinning
Οι σχολικές συνεργασίες στην Ευρώπη είναι μία αυξανόμενη κοινή πρακτική που αποκτά ευρεία αναγνώριση.
Η δράση eTwinning της ΕΕ στοχεύει να κάνει ένα βήμα μπροστά, διευρύνοντας τις συνεργασίες εκείνες, όπου δύο σχολεία από δύο Ευρωπαϊκές χώρες θα ωφεληθούν από τα εργαλεία των Τεχνολογιών Πληροφορίας και Επικοινωνιών (ΤΠΕ) και δουλεύοντας μαζί θα αποκομίσουν παιδαγωγικά, κοινωνικά και πολιτιστικά οφέλη.
Προσφέρει μία ευκαιρία στους νέους, προκαλώντας το ενδιαφέρον τους να μάθουν ο ένας για τον άλλον, για την κουλτούρα του σχολείου τους και της οικογένειάς τους ενώ θα εξασκούν ταυτόχρονα τις ικανότητές στους στις ΤΠΕ. Το eTwinning έχει σκοπό να βελτιώσει την παιδαγωγική και τα σχολεία θεωρούν ότι είναι μία πολύ σημαντική δραστηριότητα που προσδίδει αξία στη συμβατική μάθηση.
Αυτή η οραματική ιδέα του eTwinning ωθεί την έννοια της συνεργασίας των σχολείων σε υψηλότερα επίπεδα. Η ενεργή συμμετοχή και η υποστήριξη των Ευρωπαϊκών Υπουργείων Παιδείας σε αυτό το όραμα, εξασφαλίζει την τοποθέτηση του ιδεώδους στη σύγχρονη εκπαιδευτική ατζέντα. Τα σχολεία ενθαρρύνονται να χρησιμοποιήσουν την Ευρωπαϊκή ποικιλομορφία στον πυρήνα της εργασίας τους. Ακόμα, η μεγάλη πρόοδος στις ΤΠΕ, όπως η πρόσβαση στην ευρυζωνικότητα και σε καλύτερες υπηρεσίες Επικοινωνιών, προσθέτει μία νέα διάσταση στις ευκαιρίες που δίνονται στα σχολεία να επικοινωνήσουν και να αναπτύξουν δραστηριότητες μεταξύ τους. Αυτές οι εξελίξεις διευκολύνουν τις συνεργασίες με μία πρωτοφανή παιδαγωγική αξία.

Περισσότερες πληροφορίες στον Ελληνικό ιστότοπο http://www.etwinning.gr
καθώς και στην κεντρική Eυρωπαϊκή Πύλη http://www.etwinning.net

2. Προγράμματα "Δια Βίου Μάθησης"

Στο Πρόγραμμα συμμετέχουν τά 27 κράτη μέλη της Ευρωπαϊκής Ένωσης -Αυστρία, Βέλγιο, Βουλγαρία, Δημοκρατία της Τσεχίας, Δανία, Γερμανία, Εσθονία, Ελλάδα, Ισπανία, Γαλλία, Ιρλανδία, Ιταλία, Κύπρος, Λετονία, Λιθουανία, Λουξεμβούργο, Ουγγαρία, Μάλτα, Ολλανδία, Πολωνία, Πορτογαλία, Ρουμανία, Σλοβενία, Δημοκρατία της Σλοβακίας, Φινλανδία, Σουηδία, Ηνωμένο Βασίλειο-, οι 3 χώρες του Ευρωπαϊκού Οικονομικού Χώρου (Ισλανδία, Λιχτενστάιν και Νορβηγία) και η Τουρκία.

Εθνική Μονάδα Συντονισμού του Προγράμματος για τη χώρα μας είναι το Ι.Κ.Υ. ενώ περισσότερες πληροφορίες για το Πρόγραμμα "Δια Βίου Μάθηση" μπορείτε να έχετε μέσω της διεύθυνσης https://www.iky.gr/el/europaika-programmata

3. INSAFE

Το ΙNSAFE στοχεύει στην οργάνωση ενός δικτύου εθνικών κόμβων ενημέρωσης για την ασφάλεια στο διαδίκτυο, και στην εφαρμογή συντονιστικών εργαλείων που θα υποστηρίξουν τη μακροχρόνια διατήρησή του. Το έργο έχει στόχο την προβολή των δραστηριοτήτων για ασφαλέστερο διαδίκτυο στην Ευρώπη, προκειμένου να βοηθήσει τους πολίτες να χρησιμοποιούν το Διαδίκτυο με ασφάλεια και αποτελεσματικότητα.
Το δίκτυο επιβάλλει την προστασία των δικαιωμάτων και αναγκών των πολιτών, ειδικότερα των νέων και των παιδιών, από την πολιτεία, τους εκπαιδευτικούς, τους γονείς, τα ΜΜΕ τη βιομηχανία και άλλους φορείς. Οι εταίροι του Insafe θα παρακολουθούν τις νέες τάσεις, ενώ παράλληλα θα προσπαθούν να ενισχύσουν την εικόνα του Διαδικτύου ως τόπο μάθησης. Επιπλέον το δίκτυο δίνει έμφαση στη σημασία της καταγγελίας επικίνδυνου ή παράνομου περιεχομένου και υπηρεσιών.

4. INSIGHT
Το Insight είναι μια βάση γνώσεων για τις τελευταίες εξελίξεις του elearning στα σχολεία. Οι τέσσερις ενότητες της πύλης (πολιτική, εφαρμογή, τάσεις, έρευνα και τεχνολογία) περιλαμβάνουν νέα, τάσεις και ερευνητικές αναφορές.
Σημαντικά έγγραφα του ιστότοπου είναι οι ετήσιες αναφορές χωρών για τις ΤΠΕ στην εκπαίδευση, θεματικές εκθέσεις ή έρευνες της Επιτροπής Καινοτομίας (PIC), μηνιαία ενημέρωση για τη διαλειτουργικότητα, καινοτόμες πρακτικές σχολείων και αποτελέσματα ερευνών που αφορούν σχολεία και δημιουργούς πολιτικής.
Το Insight δίνει έμφαση στα σημαντικότερα αποτελέσματα έργων όπως τα eportfolios (EPICC), Peer to Peer (P2P), Ernist ή Valnet.
Τα θέματα διασυνδεόνται μέσα στον ιστότοτοπο ενώ παρέχεται πρόσβαση σε εξωτερικές πηγές, δίκτυα e-learning και παρατηρητήρια.

5. Hands on Brains on
Το πρόγραμμα αποσκοπεί να οδηγήσει στη δημιουργία, αξιολόγηση και διάχυση καινοτόμων διδακτικών πρακτικών για τη διδασκαλία των επιστημών στην πρωτοβάθμια εκπαίδευση. Ένα δίκτυο οκτώ επιστημονικών κέντρων αναπτύσσει εκπαιδευτικά προγράμματα για την πρωτοβάθμια εκπαίδευση σε συνεργασία με διοικήσεις σχολείων, κέντρα εκπαίδευσης διδασκόντων και σχολεία. Η προοπτική είναι να χρησιμοποιηθούν σύγχρονες εκθέσεις διαδραστικής επιστήμης που συνδυάζουν τις καλύτερες πρακτικές της άτυπης μάθησης με την επίσημη εκπαίδευση. Το πρόγραμμα δε στοχεύει μόνο να δημιουργήσει περισσότερους επιστήμονες αλλά και να παράγει μια νέα γενιά πολιτών που είναι επιστημονικά και τεχνολογικά εγγράμματοι. Η χρήση στρατηγικών ICT αποτελεί το κυριότερο στοιχείο αυτής της Ευρωπαϊκής συνεργασίας και διάχυσης των αποτελεσμάτων.

6. eMapps
Το πρόγραμμα δίνει έμφαση στον τρόπο που τα ηλεκτρονικά παιχνίδια και οι τεχνολογίες κιντητής τηλεφωνίας μπορούν να συνδυαστούν για να προσφέρουν νέες πλύσιες εμπειρίες στα παιδιά στο πλαίσιο του σχολικού προγράμματος αλλά και πέρα από αυτό. Το έργο επικεντρώνεται αρχικά στα νέα μέλη της Ευρωπαϊκής Ένωσης και στους μαθητές ηλικίας 9-12 ετών. Αποσκοπεί στην ανάπτυξη της δημιουργικότητας στα πλαίσια της σχολικής τάξης και στην πρακτική για την ανάπτυξη νέων διδακτικών μεθοδολογιών.

7. Xplora
Το Xplora, είναι η Ευρωπαϊκή πύλη για τη διδασκαλία των επιστημών. Απευθύνεται σε δασκάλους, μαθητές, επιστήμονες και διδάσκοντες των θετικών επιστημών. Οι στόχοι της είναι να ενισχυθεί η διδασκαλία των θετικών επιστημών, η προσφορά υλικού για καινοτόμες και ενδιαφέρουσες διδασκαλίες και η ανάπτυξη του ενδιαφέροντος των μαθητών για τις θετικές επιστήμες και τις βιοεπιστήμες. Μέσω της πύλης προσφέρονται δραστηριότητες, εργαλεία, πηγές, άρθρα και άλλο διδακτικό υλικό. Η πύλη υποστηρίζεται από τα προγράμματα PENCIL και NUCLEUS.

8. Νucleus
Το Nucleus αποτελείται από ένα σύνολο επιμέρους ευρωπαϊκών προγραμμάτων που απευθύνονται στους διδάσκοντες των θετικών επιστημών είτε εμπλέκοντάς τους σε δραστηριότητες είτε παρέχοντάς τους νέο εκπαιδευτικό υλικό. Στο πρόγραμμα συμμετέχουν διάφοροι οργανισμοί και οι εταίροι τους με συντονιστή την Ecole Normale Supérieure (Γαλλία).

9. Scienceduc
Το Scienceduc είναι ένα από τα επιμέρους προγράμματα που περιλαμβάνει το Nucleus. Στοχεύει στην ανανέωση της διδασκαλίας των θετικών επιστημών στην πρωτοβάθμια εκπαίδευση δημιουργώντας ένα δίκτυο που ενθαρρύνει τις ανταλλαγές και ενισχύει την ανάπτυξη καλών πρακτικών. Το δίκτυο δίνει έμφαση στην επιμόρφωση των διδασκόντων, σε διαδικτυακές συνεργασίες, στην αξιολόγηση και στους τρόπους διάχυσης των καλών πρακτικών.

10. VOLVOX
Το δίκτυο Volvox αποτελείται από μια ομάδα βιολόγων και καθηγητών βιολογίας από εννέα Ευρωπαϊκές χώρες. Στόχος τους είναι να παρέχουν εκπαιδευτικό υλικό που καλύπτει μεγάλο εύρος της επιστήμης της βιολογίας. Το υλικό θα περιλαμβάνει εργαστηριακά πρωτόκολλα, εκπαιδευτικές δραστηριότητες που αφορούν τις κοινωνικές επιπτώσεις των βιοεπιστημών, βιογραφίες νέων επιστημόνων κα ως κίνητρα τόσο για τους μαθητές όσο και τους διδάσκοντες. Απώτερος στόχος του να αποτελέσει χώρο ανταλλαγής δημιουργικών ιδεών και καλών εκπαιδευτικών πρακτικών στην Ευρωπαϊκή Ένωση.

11 . Science on Stage
Το πρόγραμμα Science on Stage προσφέρει στους καθηγητές θετικών επιστημών την ευκαιρία να ανταλλάξουν επιτυχείς και καινοτόμες μεθόδους διδασκαλίας καθώς και υλικό. Το πρόγραμμα οργανώνεται από το EIROforum, μια ομάδα επτά ερευνητικών οργανισμών με σκοπό την ενίσχυση του ενδιαφέροντος των νέων για την επιστήμη και την τεχνολογία. Στόχος είναι τα μαθήματα φυσικών επιστημών και βιοεπιστημών να γίνουν πιο ελκυστικά επειδή παρέχουν πρόσβαση σε ενδιαφέρουσες ιδέες.

12 . Eurydice - Information network on education in Europe
Tο Δίκτυο "ΕΥΡΥΔΙΚΗ" είναι το Ευρωπαϊκό Δίκτυο Πληροφόρησης για την Eκπαίδευση. Αποστολή του Δικτύου είναι η μελέτη και παρακολούθηση των εκπαιδευτικών συστημάτων στην Ευρωπαϊκή Ένωση, η συλλογή και ηλεκτρονική διαχείριση των πληροφοριών και η διάδοση των αποτελεσμάτων. Εκπονεί συγκριτικές μελέτες για τα εκπαιδευτικά συστήματα και για θέματα κοινού ενδιαφέροντος σε κοινοτικό επίπεδο, αναπτύσσει χρήσιμους δείκτες για τους αρμόδιους για θέματα εκπαιδευτικής πολιτικής και διαχειρίζεται μια μεγάλη βάση δεδομένων για τα εκπαιδευτικά συστήματα.
Μέσα από την Εκπαιδευτική Δικτυακή Πύλη παρουσιάζουμε το Δίκτυο Ευρυδίκη και την Ελληνική Μονάδα του Δικτύου, που αποτελεί τμήμα του.

1. ΑΔΕΛΦΟΠΟΙΗΣΕΙΣ ΣΧΟΛΕΙΩΝ ΚΑΙ ΜΕΤΑΒΑΣΕΙΣ ΜΑΘΗΤΩΝ ΣΤΟ ΕΞΩΤΕΡΙΚΟ
Τα τελευταία χρόνια λειτουργεί με μεγάλη επιτυχία ο θεσμός των εκπαιδευτικών ανταλλαγών και αδελφοποιήσεων μεταξύ ελληνικών σχολείων της Α/θμιας και Β/θμιας εκπαίδευσης με σχολεία του εξωτερικού, καθώς και η συμμετοχή μαθητικών αντιπροσωπειών σε διεθνείς συναντήσεις, συνέδρια, διαγωνισμούς και άλλες εκδηλώσεις.
Πληροφορίες θα βρείτε στη σελίδα της Ευρωπαϊκής Ένωσης.

1. Ευρωπαϊκό Σχολικό Δίκτυο
Το European Schoolnet (EUN), είναι ένας οργανισμός που σκοπό έχει να υποστηρίξει τη διδασκαλία και τη μάθηση στα Ευρωπαϊκά σχολεία μέσω των ΤΠΕ. Είναι ένας από τους αποτελεσματικότερους οργανισμούς στον ευρωπαϊκό χώρο, έχοντας επιτυχημένα υλοποιήσει εκπαιδευτικά προγράμματα σε τέσσερις περιοχές δράσης: καθοδήγηση, εξυπηρέτηση, συνεργατικότητα και ανάπτυξη.
Ιδρύθηκε τον Σεπτέμβριο του 1996, όταν υπεγράφη σχετική συμφωνία μεταξύ 20 περίπου χωρών. Τα μέλη του EUN έχουν αυξηθεί από τότε σε σχεδόν 30. Η αποστολή του είναι να αυξήσει τις ευκαιρίες εκμάθησης για τους νέους Ευρωπαίους μέσω της επικοινωνίας και ενημέρωσης σε όλα τα επίπεδα, από τους μαθητές μέχρι και τα Υπουργεία Παιδείας των χωρών μελών.

Ειδικότερα, οι στόχοι του είναι:

1. Να χτίσει μια πλούσια, πολύγλωσση Ευρωπαϊκή Κοινότητα για την καινοτομία και τη συνεργασία στην εκπαιδευτική πολιτική και την πρακτική

2. Να αποτελέσει μια ευρωπαϊκή πύλη μεταξύ των εθνικών και περιφερειακών δικτύων εκπαίδευσης και των υπηρεσιών που προσφέρουν

3. Να ενθαρρύνει την τεχνική καινοτομία, τη διαλειτουργικότητα και τα κοινά πρότυπα και

4. Να δημιουργήσει μια ισχυρή και αποτελεσματική ευρωπαϊκή οργάνωση που παρέχει συνέργια και προστιθέμενη αξία σε έναν δικτυωμένο εκπαιδευτικό κόσμο.

Επιπλέον, είναι ένας οργανισμός που λειτουργεί με όρους ιδιωτικού δικαίου, στους χώρους των ICT, της διεθνούς συνεργασίας και της εκπαιδευτικής καινοτομίας. Υπό αυτήν την έννοια, είναι σε θέση να ανταποκριθεί γρήγορα και ελαστικά στις προκλήσεις και τις ευκαιρίες που παρουσιάζονται.

Συγχρόνως όμως το EUN έχει πολύ στενές σχέσεις α) με τα Υπουργεία Παιδείας και τις αντιπροσωπείες των μελών του, β) με ένα μεγάλο αριθμό των ευρωπαϊκών οργάνων, γ) με επιχειρήσεις του χώρου και κυρίως δ) με την Ευρωπαϊκή Επιτροπή.

2. ENIS European network of innovative schools
Δίκτυο πρωτοποριακών σχολείων ως προς τη χρήση των τεχνολογιών πληροφορίας και επικοινωνίας στη διδασκαλία και τη μάθηση. Ο δικτυακός τόπος λειτουργεί ώς χώρος ανταλλαγής εμπειριών μεταξύ των σχολείων καθώς και ως μέσο σύναψης συνεργασιών.

# data[].attributes.attachment_link.title
Διακρατικά Προγράμματα

# data[].attributes.attachment_link.description
Η επίσημη Δικτυακή Εκπαιδευτική Πύλη του Υπουργείου Παιδείας, Έρευνας και Θρησκευμάτων έχει ως κύριο σκοπό την ενημέρωση της εκπαιδευτικής κοινότητας σε θέματα που άπτονται των ενδιαφερόντων της, καθώς τη διάθεση ποικίλου εκπαιδευτικού υλικού (εγκεκριμένο εκπαιδευτικό λογισμικό, προτάσεις διδασκαλίας, εκπαιδευτικό υποστηρικτικό υλικό, εκπαιδευτικοί σύνδεσμοι, κτλ).

# data[].attributes.attachment_link.readable_text
Το eTwinning είναι η κοινότητα των σχολείων της Ευρώπης

To eTwinning είναι η κοινότητα των σχολείων της Ευρώπης. Το eTwinning προσφέρει μία ασφαλή πλατφόρμα για το προσωπικό (εκπαιδευτικούς, διευθυντές, βιβλιοθηκάριους κπλ) που εργάζεται σε σχολεία των συμμετεχουσών Ευρωπαϊκών χωρών, προκειμένου να επιικοινωνήσουν, να συνεργαστούν, να αναπτύξουν σχέδια, να μοιραστούν και εν ολίγοις να νιώσουν ότι αποτελούν μέρος της πιο συναρπαστικής μαθησιακής κοινότητας στην Ευρώπη. Το eTwinning συγχρηματοδοτείται από το Erasmus+, το Ευρωπαϊκό πρόγραμμα για την Εκπαίδευση, την Κατάρτιση, τη Νεολαία και τον Αθλητισμό.

Γίνετε μέλος της κοινότητας του eTwinning

# data[].attributes.attachment_link.description
Το eTwinning είναι η κοινότητα των σχολείων της Ευρώπης To eTwinning είναι η κοινότητα των σχολείων της Ευρώπης. Το eTwinning προσφέρει μία ασφαλή πλατφόρμα για το προσωπικό (εκπαιδευτικούς, διευθυντές, βιβλιοθηκάριους κπλ) που εργάζεται σε σχολεία των συμμετεχουσών Ευρωπαϊκών χωρών, προκειμένου να επιικοινωνήσουν, να συνεργαστούν, να αναπτύξουν σχέδια, να μοιραστούν και εν ολίγοις να νιώσουν ότι αποτελούν μέρος της πιο συναρπαστικής μαθησιακής κοινότητας στην Ευρώπη.

# data[].attributes.headline
Ανταλλαγές μεταξύ Σχολείον

# data[].attributes.subject
Ανταλλαγές μεταξύ Σχολείον

# data[].attributes.attachment_link.readable_text
Τελευταίος έλεγχος: 15/10/2021

Αν είστε δάσκαλος ή μαθητής και ενδιαφέρεστε για την ανάπτυξη σχέσεων με άλλα σχολεία της Ευρώπης, μπορείτε να βρείτε βοήθεια μέσω του προγράμματος Erasmus+ .

Επίσης είναι δυνατή η διαδικτυακή επικοινωνία σχολείων απ΄όλη την Ευρώπη, μέσω της πύλης 'eTwinning' .

# data[].attributes.attachment_link.title
ΕΕ - Ανταλλαγές μεταξύ σχολείων και αδελφοποιήσεις στην ΕΕ - Η Ευρώπη σου

# data[].attributes.attachment_link.description
Τελευταίος έλεγχος: 15/10/2021 Αν είστε δάσκαλος ή μαθητής και ενδιαφέρεστε για την ανάπτυξη σχέσεων με άλλα σχολεία της Ευρώπης, μπορείτε να βρείτε βοήθεια μέσω του προγράμματος Erasmus+ . Επίσης είναι δυνατή η διαδικτυακή επικοινωνία σχολείων απ΄όλη την Ευρώπη, μέσω της πύλης 'eTwinning' .

# data[].attributes.headline
Αγωγή Υγείας Πρωτοβάθμια. Εκπ/ση Ανατολικής Θεσσαλονίκης

# data[].attributes.subject
Αγωγή Υγείας Πρωτοβάθμια. Εκπ/ση Ανατολικής Θεσσαλονίκης

# data[].attributes.headline
Περιβαλλοντολογική Εκπαίδευση  Πρωτοβάθμια Εκπ/ση Ανατολικής Θεσσαλονίκης

# data[].attributes.subject
Περιβαλλοντολογική Εκπαίδευση  Πρωτοβάθμια Εκπ/ση Ανατολικής Θεσσαλονίκης

# data[].attributes.attachment_link.readable_text
Τι είναι το πρόγραμμα Comenius;

Το τομεακό Πρόγραμμα Comenius αποσκοπεί στη βελτίωση της ποιότητας της σχολικής εκπαίδευσης και στην ενίσχυση της ευρωπαϊκής διάστασής της, ιδίως μέσω της ενθάρρυνσης της διακρατικής συνεργασίας μεταξύ εκπαιδευτικών ιδρυμάτων σχολικής και προσχολικής εκπαίδευσης με την επιχορήγηση σχολικών συμπράξεων και δράσεων διακρατικής κινητικότητας μαθητών και εκπαιδευτικού προσωπικού, καθώς και δραστηριοτήτων ενδοϋπηρεσιακής κατάρτισης εκπαιδευτικών. Επίσης, υποστηρίζει τους νέους ώστε να αποκτήσουν συνείδηση της ποικιλομορφίας των ευρωπαϊκών πολιτισμών, καθώς και γνώσεις και δεξιότητες απαραίτητες για την προσωπική τους ανάπτυξη, τη μελλοντική εργασιακή τους απασχόληση και τη δραστηριοποίησή τους ως ενεργών πολιτών.

Ποιες είναι οι επιλέξιμες χώρες;

Επιλέξιμες χώρες είναι τα 27 κράτη μέλη της ΕΕ, η Ισλανδία, το Λιχτενστάιν, η Νορβηγία και η Τουρκία. Η συμμετοχή της Κροατίας, της Ελβετίας και της ΠΓΔΜ καθορίζεται στην ετήσια πρόσκληση υποβολής προτάσεων.
Ποιες επιμέρους δράσεις περιλαμβάνει;
Comenius Σχολικές Συμπράξεις (Comenius School Partnerships)
Μια Σχολική Σύμπραξη Comenius αποτελείται από ελληνικά επιλέξιμα σχολεία και σχολεία ξένων χωρών, ενώ υλοποιεί ένα Κοινό Σχέδιο Μάθησης (project) διάρκειας 2 ετών. Το Κοινό Σχέδιο Μάθησης δίνει σε μαθητές και εκπαιδευτικούς από διαφορετικές χώρες μια ευκαιρία να εργαστούν μαζί σε ένα ή περισσότερα θέματα κοινού ενδιαφέροντος. Στην περίπτωση των γλωσσικά προσανατολισμένων Σχεδίων Μάθησης, η Σύμπραξη αποτελείται από 2 σχολεία χωρών όπου ομιλείται διαφορετική γλώσσα (Διμερείς Συμπράξεις). Σε κάθε άλλη περίπτωση η Σύμπραξη αποτελείται από σχολεία από 3 τουλάχιστον χώρες (Πολυμερείς Συμπράξεις). Τα προς συνεργασία σχολεία μπορούν να αναζητηθούν στη βάση δεδομένων για εξεύρεση εταίρων.
Συμπράξεις Comenius Regio
Οι Συμπράξεις Comenius Regio, μέσω της συνεργασίας μεταξύ τοπικών/περιφερειακών αρχών με ρόλο στη σχολική εκπαίδευση, στοχεύουν στην ενίσχυση της ευρωπαϊκής διάστασης και τη βελτίωση της παρεχόμενης εκπαίδευσης στις εμπλεκόμενες περιφέρειες. Οι Συμπράξεις Comenius Regio απαρτίζονται από 2 "περιφέρειες-εταίρους" χωρών που συμμετέχουν στο Πρόγραμμα Δια Βίου Μάθηση. Η διάρκειά τους είναι 2 έτη.

Οι Συμπράξεις Comenius Regio εστιάζουν το έργο τους σε σαφώς καθορισμένα θέματα (π.χ. βία στα σχολεία, ρατσισμός και ξενοφοβία, επιμόρφωση εκπαιδευτικών κ.τ.λ.), ενώ οι δραστηριότητες της σύμπραξης περιλαμβάνουν κινητικότητα του προσωπικού που εμπλέκεται στη σχολική εκπαίδευση, εκδόσεις, διοργάνωση συνεδρίων/ σεμιναρίων κ.ά.

Ενδοϋπηρεσιακή Κατάρτιση Εκπαιδευτικών (Comenius In-service training)
Οι υποτροφίες ενδοϋπηρεσιακής κατάρτισης βοηθούν τους εκπαιδευτικούς να βελτιώσουν τις διδακτικές τους δεξιότητες και να έρθουν σε επαφή με τα εκπαιδευτικά συστήματα άλλων ευρωπαϊκών χωρών, μέσω της συμμετοχής σε επιμορφωτική δραστηριότητα που πραγματοποιείται σε ευρωπαϊκή χώρα διαφορετική από εκείνη στην οποία εργάζονται. Η διάρκεια των δραστηριοτήτων κυμαίνεται από 1 ημέρα έως έξι εβδομάδες.

Η δραστηριότητα παρέχεται στις εξής μορφές:
-κύκλοι μαθημάτων/σεμινάρια εντός της ευρωπαϊκής βάσης δεδομένων ή εκτός αυτής.
-συμμετοχή σε συνέδρια/σεμινάρια τα οποία διοργανώνονται από ένα Δίκτυο ή Σχέδιο Comenius. Παρέχεται επίσης η δυνατότητα για επιτόπια παρακολούθηση εργασίας (job shadowing) και αλληλεπίδραση με άλλους επαγγελματίες στον τόπο εργασίας τους, σε μια διαφορετική χώρα. Στη δράση μπορούν να συμμετέχουν οι διδάσκοντες όλων των γνωστικών αντικειμένων στη σχολική εκπαίδευση.

Τοποθέτηση/υποδοχή μελλοντικών εκπαιδευτικών σε θέσεις βοηθού σε εκπαιδευτικά Ιδρύματα (Comenius Assistantships)
H τοποθέτηση μελλοντικών εκπαιδευτικών σε θέσεις βοηθών σε εκπαιδευτικά Ιδρύματα στόχο έχει την απόκτηση εμπειρίας διδασκαλίας, την ενίσχυση της Ευρωπαϊκής διάστασης στις παιδαγωγικές και διδακτικές μεθόδους των μελλοντικών εκπαιδευτικών, την καταπολέμηση της ξενοφοβίας και του ρατσισμού, την ενθάρρυνση των νέων για εκμάθηση ξένων γλωσσών και την προώθηση των λιγότερο ομιλουμένων και διδασκόμενων γλωσσών.
Η δράση απευθύνεται :
-Σε υποψήφιους εκπαιδευτικούς οποιασδήποτε ειδικότητας που δεν έχουν πρότερη εργασιακή εμπειρία και επιθυμούν να τοποθετηθούν σε σχολεία του εξωτερικού, ασκώντας εποπτευόμενο διδακτικό έργο.
-Σε ιδρύματα πρωτοβάθμιας, δευτεροβάθμιας και μετα-δευτεροβάθμιας εκπαίδευσης, που ενδιαφέρονται να φιλοξενήσουν μελλοντικούς εκπαιδευτικούς από το εξωτερικό ως βοηθούς.
Η διάρκεια της τοποθέτησης είναι από 13 έως 45 εβδομάδες.

Ατομική Κινητικότητα Μαθητών Comenius
H δράση απευθύνεται σε μαθητές ηλικίας τουλάχιστον 14 ετών, που φοιτούν σε σχολεία δευτεροβάθμιας εκπαίδευσης. Οι μαθητές, οι οποίοι θα πρέπει να είναι εγγεγραμμένοι σε σχολείο το οποίο συμμετέχει ή συμμετείχε σε Σχολική Σύμπραξη Comenius, μπορούν να φοιτήσουν σε σχολείο-εταίρο του εξωτερικού για περίοδο από 3 έως 10 μήνες, ενώ διαμένουν σε οικογένειες οι οποίες έχουν επιλεγεί με ευθύνη των σχολείων υποδοχής. Στόχος της δράσης είναι να κατανοήσουν οι μαθητές την ποικιλομορφία των ευρωπαϊκών πολιτισμών και γλωσσών. Η δράση "Ατομική Κινητικότητα Μαθητών Comenius" υλοποιείται σε όλες τις χώρες που συμμετέχουν στο πρόγραμμα Δια Βίου Μάθηση, εκτός της Κύπρου, της Γερμανίας, της Ιρλανδίας και του Ηνωμένου Βασιλείου.

Προπαρασκευαστικές επισκέψεις Comenius (Comenius Preparatory Visits)
Η δυνατότητα για προπαρασκευαστική επίσκεψη παρέχεται σε σχολικά ιδρύματα και αφορά σε επίσκεψη εκπροσώπου τους σε σχολικό ίδρυμα του εξωτερικού ή συμμετοχή σε σεμινάριο εξεύρεσης εταίρων (contact seminar), που διοργανώνουν οι Εθνικές Μονάδες του Προγράμματος Δια Βίου Μάθηση, με σκοπό την προετοιμασία αίτησης για Συμπράξεις Comenius και Aτομική Κινητικότητα Μαθητών Comenius καθώς και αίτησης για τις κεντρικές δράσεις του προγράμματος Comenius. Η διάρκεια της επίσκεψης μπορεί να είναι από 1 έως 5 ημέρες.

Πώς μπορώ να μάθω περισσότερα για το πρόγραμμα Comenius;
Αναλυτική περιγραφή για όλες τις ανωτέρω δράσεις περιλαμβάνεται στον Οδηγό για τους Αιτούντες, Mέρος IIβ, Επεξηγήσεις ανά δράση.Για περισσότερες πληροφορίες σχετικά με τις ευρωπαϊκές και εθνικές προτεραιότητες, τις προθεσμίες υποβολής αιτήσεων, τα κριτήρια επιλογής και τους κανόνες επιχορήγησης, οι ενδιαφερόμενοι μπορούν να συμβουλεύονται την ευρωπαϊκή και την εθνική Πρόσκληση Εκδήλωσης Ενδιαφέροντος, τον Οδηγό για τους αιτούντες, Μέρος Ι και Μέρος ΙΙα καθώς και την αντίστοιχη ιστοσελίδα της ΕΕ.

Πώς θα υποβάλλω αίτηση;
Οι ενδιαφερόμενοι μπορούν να υποβάλλουν αίτηση με το αντίστοιχο έντυπο κάθε δράσης: Πολυμερείς & Διμερείς Συμπράξεις, Συμπράξεις Regio, Ενδοϋπηρεσιακή Κατάρτιση Εκπαιδευτικών, Τοποθέτηση Βοηθών στο εξωτερικό, Υποδοχή Βοηθών στο εσωτερικό, Ατομική Κινητικότητα Μαθητών, Προπαρασκευαστικές Επισκέψεις.

Πού θα υποβάλλω αίτηση;
Για όλες τις ανωτέρω δράσεις η αίτηση υποβάλλεται στο Ίδρυμα Κρατικών Υποτροφιών που είναι η Εθνική Μονάδα για το πρόγραμμα Δια βίου Μάθηση. Για τις δράσεις Πολυμερή Σχέδια, Πολυμερή Δίκτυα και Συνοδευτικά Μέτρα του τομεακού προγράμματος Comenius τις οποίες διαχειρίζεται κεντρικά η Ευρωπαϊκή Επιτροπή, οι αιτήσεις υποβάλλονται στην Εκτελεστική Υπηρεσία (Executive Agency).

# data[].attributes.attachment_link.keywords[]
iky - πρόγραμμα διά βίου μάθηση 2007-2013

# data[].attributes.attachment_link.title
Πρόγραμμα Comenius - IKY - Πρόγραμμα Διά Βίου Μάθηση 2007-2013

# data[].attributes.attachment_link.description
Τι είναι το πρόγραμμα Comenius; Το τομεακό Πρόγραμμα Comenius αποσκοπεί στη βελτίωση της ποιότητας της σχολικής εκπαίδευσης και στην ενίσχυση της ευρωπαϊκής διάστασής της, ιδίως μέσω της ενθάρρυνσης της διακρατικής συνεργασίας μεταξύ εκπαιδευτικών ιδρυμάτων σχολικής και προσχολικής εκπαίδευσης με την επιχορήγηση σχολικών συμπράξεων και δράσεων διακρατικής κινητικότητας μαθητών και εκπαιδευτικού προσωπικού, καθώς και δραστηριοτήτων ενδοϋπηρεσιακής κατάρτισης εκπαιδευτικών.